**Exkluzív dizájn és fejlett vezetéssegítő rendszerek alapáron: megérkezett az új Ford Kuga Graphite Tech**

* A Ford bemutatja az új Kuga Graphite Tech Edition modellt, amely az egyedülálló vizuális megoldások mellett a legmodernebb vezetéssegítő technológiákat kínálja
* Az exkluzív Grey Matter karosszériaszínhez jól illik az új, 19 colos könnyűfém keréktárcsák csillogó fekete fényezése – és mindez még az ütős Black Package opcióval is kiegészíthető
* Az átfogó technológiai felszereltségben többek közt az Adaptív Sebességtartó Automatika, a Holttérfigyelő, a head-up kijelző, a LED fényszóró és az Aktív Parkolóasszisztens is megtalálható

**BUDAPEST, Magyarország, 2023. április 25.** – A Ford ma bemutatta a karcsú és tágas Kuga SUV új, stílusos, gazdag felszereltségű változatát.

A Kuga Graphite Tech Edition modellen jelenik meg először a Ford látványos Grey Matter külső fényezése, és a vásárlók alapáron számíthatnak a legmodernebb vezetéssegítő rendszerekre, amelyekkel autójuk kényelmesen, kézhasználat nélkül áll be a szűk nagyvárosi parkolóhelyekre, vagy automatikusan tartja a sebességet az autópályán.

Az új modellvariáns a Kuga valamennyi hajtásláncához megrendelhető, így a Plug-In Hybridhez, mely modell Európa legkelendőbb PHEV-je volt 2021-ben és 2022-ben, a Kuga Hybridhez, valamint az EcoBlue dízelmotoros és EcoBoost benzinmotoros változatokhoz is.

A Ford spanyolországi Valencia üzemében gyártott Kuga Graphite Tech Edition mától egész Európában megrendelhető; az első vásárlók júniusban kapják meg autójukat.

“Számtalan oka van annak, hogy a Kuga miért ennyire fontos és sikeres tagja a kínálatunknak; például mert széles hajtáslánc-kínálatában még a kontinens legnépszerűbb plug-in hibrid technológiája is szerepel, vagy mert lenyűgözően sportos stílusú, esetleg mert a legmodernebb vezetési élményt nyújtja,” vélekedett Kővágó-Laky Andrea, a Ford Magyarország ügyvezető igazgatója. “Mostantól pedig még vonzóbb lehetőséget jelent az SUV-vásárlók számára, hiszen minden eddiginél jobban néz ki, ráadásul alapáron járnak hozzá a legnépszerűbb vezetéssegítő technológiák.”

**A szürke fényezés diadalmenete**

Az európai autóvásárlók körében kifejezetten népszerű a szürke szín: 2022-ben 27 százalékuk rendelte meg új autóját ebben az árnyalatban. A Kuga-kínálatban kizárólag a Kuga Graphite Tech Edition kivitelhez kérhető Grey Matter fényezés hatásos kontrasztot alkot a modell exkluzív, sokküllős, 19 colos könnyűfém keréktárcsájának csillogó fekete festésével.

Az új változathoz alapáron jár az ST-Line Stílus Csomag, ami nagyméretű hátsó légterelővel, vörösre fényezett féknyergekkel, alumínium pedálsorral és küszöbdíszlécekkel teremt sportos összképet. A vásárlók emellett kérhetik a Black Package opciót is, ami feketére fényezett tetőt, tükörburkolatokat, első légbeömlőt és hátsó légterelőt tartalmaz, valamint 20 colos (szintén fekete) könnyűfém keréktárcsákat.

**Alapáras vezetéssegítő rendszerek**

2022-ben az új Kuga modellek vevőinek 50 százaléka rendelte meg a Vezetéssegítő Csomagot – vagyis 40 százalékkal többen, mint 2021-ben. Ennek technológiáit arra tervezték, hogy tehermentesítsék a vezetőt; többek közt azzal, hogy az autópályán tartják a beállított sebességet és a forgalom tempóját, figyelmeztetnek a holttérben felbukkanó járművekre, automatikusan figyelembe veszik az aktuális sebességkorlátozásokat, vagy lehetővé teszik a kézhasználat nélküli parkolási manővereket.

Az új modellváltozatban alapáras a Technológia Csomag is, amely a szembejövők vakítását automatikusan mérséklő LED fényszórókkal jobb látási viszonyokat teremt, és a vezető látómezejébe, a szélvédőre vetíti ki a legfontosabb adatokat (sebesség, navigációs utasítások stb.), hogy az autósnak ritkábban kelljen elfordítania tekintetét a forgalomról.

|  |  |
| --- | --- |
| Kuga Vezetéssegítő Csomag | Előre tekintő kamera; Közlekedési Tábla Felismeréssel kiegészített Adaptív Sebességtartó Automatika (Stop & Go funkcióval az EcoBlue automatákhoz); Holttérfigyelő (BLIS); Intelligens Sebesség Asszisztens (ISA); a vezető fáradását figyelő rendszer; Aktív Parkolóasszisztens (az EcoBlue automatákhoz Aktív Parkolóasszisztens 2, ahol a jármű vezérli a gázadást, a fokozatválasztást és a fékezést); ajtó élvédők |
| Kuga Technológia Csomag | Full LED négy vetítőlencsés fényszórók Vakításmentes Távfénnyel; head-up kijelző |

# # #

1 A Ford Kuga (kivéve a PHEV) homologizált CO2-kibocsátása 124-170 g/km (WLTP), homologizált üzemanyag-fogyasztása pedig 5,4-7,2 l/100 km (WLTP).

A Ford Kuga Plug-In Hybrid homologizált CO2-kibocsátása 21-30 g/km (WLTP), homologizált üzemanyag-fogyasztása pedig 0,9-1,3 l/100 km (WLTP).

A CO2-kibocsátás és az üzemanyag-fogyasztás határértékei az egyes piacokon forgalmazott modellvariánsoktól függően eltérők lehetnek.

Az üzemanyag/energiafogyasztási, CO₂-kibocsátási és az elektromos üzemmódban megtehető hatótávolság WLTP mérés szerinti adatait az Európai Unió 715/2007/EC számú szabványa által előírt technikai kívánalmak és műszaki adatok alapján, illetve a legfrissebb 2017/1151 EU direktíva alapján regisztrálták. Az alkalmazott, szabványos tesztelési eljárások lehetővé teszik a különböző járműfajták és gyártmányok összehasonlítását.

2 A vezetéssegítő technológiák kiegészítő feladatot látnak el, és nem helyettesítik a vezető figyelmét, döntését és irányítását, és a biztonságos autózást. Részletek a Felhasználói Kézikönyvben.

3 A JATO Dynamics és az IHS Markit adatai alapján.

4 <https://www.axalta.com/content/dam/New%20Axalta%20Corporate%20Website/Images/Color/axalta-2022-global-automotive-color-popularity-report.pdf>

***A Ford Motor Company***

*A Ford Motor Company (NYSE: F) globális vállalat, amelynek központja a Michigan állambeli Dearborn. A vállalat elkötelezetten dolgozik egy jobb világ megteremtésén, ahol minden ember szabadon mozoghat, és megvalósíthatja álmait. A vállalat Ford+ terve a növekedés és az értékteremtés érdekében hatásosan ötvözi a Ford már meglévő erősségeit, új képességeit és az ügyfelekkel fenntartott állandó kapcsolatot, hogy még teljesebb élményeket nyújthasson vásárlóinak, elmélyítve márkahűségüket. A Ford innovatív és vonzó Ford pickupokat, városi terepjárókat (SUV), haszonjárműveket és személyautókat, illetve Lincoln márkájú luxusautókat fejleszt és gyárt, valamint hálózatba kapcsolt szolgáltatásokat biztosít. A vállalat mindezt három, vásárlóközpontú üzletágon keresztül biztosítja: az egyik az ikonikus belsőégésű motoros és hibrid hajtású járműveket tervező Ford Blue, a másik a forradalmian újszerű, és szoftveres megoldásaikkal fejlett digitális élményeket biztosító EV-ket tervező Ford Model e, a harmadik pedig a Ford Pro, amely segít a céges vásárlóknak, hogy az igényeikre szabott járművek és szolgáltatások segítségével átfomálják és fellendítsék vállalkozásukat. Mindemellett a Ford mobilitási megoldásokat kínál a Ford Next révén, illetve pénzügyi szolgáltatásokat is nyújt a Ford Motor Credit Company révén. A Ford mintegy 173.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Credit vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*Globális amerikai márkaként a* ***Ford*** *már több mint 100 éve az európai gazdaság és társadalom aktív szereplője; a vállalat elkötelezett a mozgás szabadsága iránt, ugyanilyen fontossággal kezelve a bolygóról és egymásról való gondoskodást is. A vállalat Model e, Ford Pro és Ford Blue üzletágainak működésével összehangolt Ford+ terv felgyorsítja a Ford európai átalakítását, hogy 2035-re megvalósulhasson a tisztán elektromos alapú, széndioxid-semleges jövő. A vállalat ezt új, előremutató elektromos járművekkel alapozza meg, amelyeket az európai autósok igényeit szem előtt tartva terveztek meg és innovatív szolgáltatásokkal támogatnak, elősegítve az emberek egymás közti kapcsolattartását, a közösségek fejlődését és a vállalkozások gyarapodását. A Ford 50 önálló európai piacon forgalmazza és szervizeli járműveit; ez a tevékenység magában foglalja a Ford Motor Credit Company, a Ford Ügyfélszolgálat és 14 gyártóüzem (nyolc saját tulajdonú vállalat és hat nem összevont közös vállalkozás) működését, négy központtal: a németországi Kölnben, a spanyolországi Valenciában, valamint vegyesvállalatainknál a romániai Krajovában és a törökországi Kocaeliben. Saját tulajdonú és összevont vegyesvállalataiban a Ford mintegy 34.000 embert, illetve a nem összevont közös vállalkozásokkal együtt mintegy 54.000 embert foglalkoztat Európában. Amennyiben több információra van szüksége a Fordról, termékeiről vagy a Ford Credit vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

|  |  |  |
| --- | --- | --- |
| **Sajtókapcsolat:** | Györke Orsolya |   |
|  | **Ford Közép- és Kelet-****Európai Értékesítő Kft.**2000 Szentendre Galamb J. 3. |  |
|  | Tel: +36 26 802802 |  |